جاپانی ین کے بینک نوٹ

جاپانی ین کے بینک نوٹ جاپان کے بینک نوٹ ہیں، جن کو جاپانی ین ( ¥ ) کہا جاتا ہے۔ یہ سب ایک مرکزی بینک کے ذریعہ جاری کیے جاتے ہیں جو سن 1882ء میں قائم کیا گیا تھا، جسے بینک آف جاپان کہا جاتا ہے۔ پہلے نوٹ جو چھاپے گئے سن 1885ء اور 1887ء کے درمیان ایک سے سو ین کی قیمتوں میں جاری کیے گئے تھے۔ اپنی پوری تاریخ میں، یہ 0.05 ین سے لے کر 10,000 ین کے درمیان قیمت میں ہیں۔ ایک ین سے کم کے بینک نوٹ کو 1953ء میں ختم کر دیا گیا تھا، اور پانچ سو ین سے کم کے نوٹوں کو سن 1984ء تک بند کر دیا گیا تھا۔ ہزار ین اور اس سے زیادہ کے اعلیٰ نوٹوں 1950ء کی دہائی میں متعارف کرائے گئے۔ یہ ابھی تک ¥1000، ¥2000، ¥5000، اور ¥10,000 کے نوٹوں میں جاری کیے جاتے ہیں۔ سن 1946ء سے 1980ء کی دہائی تک ایک سے پانچ سو ین کے پہلے استعمال ہونے والی نوٹ اب بھی قانونی طور پر درست ہیں۔ تاہم، یہ پرانے نوٹ جمع کرنے والے شوقین حضرات کی مارکیٹ میں اپنی قیمت سے زیادہ قیمتی ہیں۔